Luguentz Dort

**Lugencas Dortas** (, g. ) – Kanados krepšininkas, rungtyniaujantis NBA lygoje besivaržančioje Oklahoma Sičio „Thunder“ komandoje. Žaidė universitetinį krepšinį Arizonos valstijos „Sun Devils“ komandoje.

Su Kanados vyrų krepšinio rinktine Dortas laimėjo 2023 m. pasaulio krepšinio čempionato bronzos medalį.
## Karjera universitete
2017 m. spalio 18 d. įsipareigojo žaisti universitetinį krepšinį Arizonos valstijos universitete („Sun Devils“ sudėtyje) ir tapo labiausiai laukiamu šio universiteto naujoku nuo 2007 m., kai į jį įstojo James Harden.

2018 m. lapkričio 6 d. Dortas debiutavo „Sun Devils“ komandoje, pelnydamas 28 taškus, surinkdamas 9 atkovotus kamuolius ir atlikęs 3 perimtus kamuolius 102:94 pergalėje prieš Kalifornijos valstijos komandą po dvigubo pratęsimo. Taip pagerino universiteto rekordą pagal pirmakursio debiuto taškus. Lapkričio 21 d. pelnė 33 taškus, atkovojo 7 atšokusius kamuolius ir atliko 4 rezultatyvius perdavimus prieš Jutos valstijos „Aggies“ komandą „MGM Resorts Main Event“ turnyre. Taip pat buvo išrinktas turnyro MVP. Gruodžio pabaigoje krepšininkui sunkiai sekėsi puolime – per keturias rungtynes nuo gruodžio 15 iki 29 d. iš viso pataikė vos 9 iš 45 metimų.

Po „Sun Devils“ pralaimėjimo 2019 m. NCAA turnyre Dortas paskelbė, jog ketina dalyvauti 2019 m. NBA naujokų biržoje.

## Profesionali karjera

### Oklahoma Sičio „Thunder“ (2019–dabar)
2021 m. NBA naujokų biržoje Dortas nebuvo pašauktas, tačiau 2019 m. liepos 6 d. sudarė dvipusę sutartį su Oklahoma Sičio „Thunder“. 2019 m. gruodžio 6 d. debiutavo ekipoje, žaisdamas 7 minutes ir atkovodamas vieną kamuolį per pratęsimą laimėtose rungtynėse su Minesotos „Timberwolves“. 2020 m. sausio 29 d. Dortas pelnė tuometinį karjeros rezultatyvumo rekordą – 23 taškus, atkovojo du kamuolius, perėmė vieną kamuolį ir blokavo metimą pergalėje 120:100 prieš Sakramento „Kings“. 2020 m. NBA atkrintamosiose varžybose buvo giriamas už gynybą prieš James Harden pirmojo etapo metu.

2020 m. birželio 24 d. „Thunder“ paskelbė, kad su Dortu pasirašė naują 4 metų 5,4 mln. dolerių vertės sutartį. 2021 m. balandžio 13 d. pagerino karjeros rezultatyvumo rekordą pelnydamas 42 taškus per 106:96 pralaimėjimą Jutos „Jazz“ klubui.

2022 m. vasario 2 d. Dortas surinko 30 taškų, įskaitant 14 taškų iš eilės, kurie užbaigė rungtynes, 120:114 pergalėje po pratęsimo prieš Dalaso „Mavericks“. Kovo 8 d. jam buvo atlikta sezoną baigianti operacija dėl kairiojo peties sąnario raumens plyšimo.

2022 m. liepos 6 d. pasirašė naują penkerių metų sutartį su Oklahoma Sičio komanda, kurios vertė – 87,5 mln. dolerių. 2023 m. lapkričio 3 d. Dortas buvo rezultatyviausias „Thunder“ krepšininkas, pelnęs 29 taškus ir pataikęs visus šešis savo tritaškius, tačiau 141:139 pralaimėjo „Golden State Warriors“ komandai.
## Nacionalinė rinktinė
2022 m. gegužės 24 d. buvo vienas iš keturiolikos žaidėjų, sutikusių prisiimti trejų metų įsipareigojimą žaisti Kanados vyrų nacionalinėje rinktinėje. 2023 m. pasaulio krepšinio čempionate padėjo Kanadai laimėti bronzos medalius. Buvo įtrauktas į rinktinės sudėtį 2024 m. vasaros olimpinėms žaidynėms Paryžiuje.
## Statistika

### NBA
#### Reguliarusis sezonas

#### Atkrintamosios varžybos

### Universitetas

|-
| style="text-align:left;"|2018–19
| style="text-align:left;"|Arizonos valstija
| 34 || 33 || 31.5 || .405 || .307 || .700 || 4.3 || 2.3 || 1.5 || .2 || 16.1
|- class="sortbottom"
| style="text-align:center;" colspan="2"|Karjera
| 34 || 33 || 31.5 || .405 || .307 || .700 || 4.3 || 2.3 || 1.5 || .2 || 16.1
|}
## Apdovanojimai ir pasiekimai
### NBA
* NBA čempionas (2025 m.)
* Pirmosios NBA simbolinės gynybos komandos žaidėjas (2025 m.)
### NCAA
* Antrosios „Pac-12“ konferencijos simbolinės komandos žaidėjas (2019 m.)
* „Pac-12“ konferencijos simbolinės gynybos komandos žaidėjas (2019 m.)
* „Pac-12“ konferencijos metų pirmakursis (2019 m.)
* „Pac-12“ konferencijos simbolinės pirmakursių komandos žaidėjas (2019 m.)
## Išnašos

## Nuorodos
* Luguentz Dort profilis „Basketball Reference“ 
* Luguentz Dort NCAA profilis „Sports Reference“ 
* Luguentz Dort profilis „NBA.com“
* Luguentz Dort profilis „Proballers“
* Luguentz Dort profilis „RealGM“